Ecce Homo (Rubens)

Ecce Homo (Jen la viro) aŭ Kristo vestante la dornokronon, estas pentraĵo de la flandra pentristo Petro Paŭlo Rubens. Li estis farita ĉirkaŭ 1612. Temas pri olepentraĵo sur kverka panelo, 125,7 centimetrojn alta kaj 96,5 cm larĝa. Aktuale ĝi konserviĝas en la Muzeo Ermitejo de Sankt-Peterburgo (Rusio). En tiu muzeo estas ankaŭ oleskizo por ĝia figuro de Pontio Pilato.

Origine mendita de kardinalo Massimego, la pozo de Kristo estis influita de la statuo de centaŭro en la Galerio Borghese en Romo kaj la verko eble eĉ estis produktita kiel kromaĵo por la Ebria Sileno de 1616-1617 (Alte Pinakothek). H. Evers argumentas, ke ĝi estis produktita dum la restado de la artisto en Ĝenovo, dum Keizer argumentas, ke ĝi estis el la pli posta periodo de Rubens en Antverpeno. Antaŭ la fino de la 18-a jarcento ĝi estis en la kolekto de Princo Bezborodko en Sankt-Peterburgo. Ĝi herediĝis al liaj boparencoj, la Grafoj Kuŝelev; post lia morto en 1862, Grafo Nikolai Kuŝelev-Bezborodko testamentis la kolekton al la Akademio de Artoj.

La bildo prezentas la helegan figuron de Kristo ĉirkaŭita de brilruĝa tolaĵo kontraste al pli malhela kapo de Pilato (maldekstre) kiu jenas al la ekzekutoto sirante al la popolo; "Ecce homo"  (Jen la viro). Kvankam Kristo suferas la vundon fare de la dornokrono, li mienas trankvila. Dekstre apenaŭ videblas kapo de militisto, dum lia plumhava kasko pli brilas.

Bibliografio
 H.G. Evers, Peter Paul Rubens, Monachium 1942
 E Keiser Rubens, Münchener Silen und seine Vorstufen, t. XIII 1938–1939

Kategorio:Pentraĵoj de la 17-a jarcento
Kategorio:Petro Paŭlo Rubens
Kategorio:Pentraĵoj de Petro Paŭlo Rubens
Kategorio:Jesuo en pentraĵoj